text: Sõiduajal selgus, et inimesed ei tea, et peab vajutama väljumiseks nuppu. «Alguses võiks kasvõi teenindaja seda meelde tuletada piletit müües, sest pensionäridel oli ikka raske,» soovitas ta. Sama lugu on ka lühikeste perroonidega, sest keegi ei ütle, et väljuda saab vaid ühest uksest. «Kuigi see on iga ukse kohal skeemil kirjas, peaks siiski peatuse teavitusele järgnema, et väljuda saab ainult C-uksest! Meie vagunis jäigi üks papi väljumata. Õnneks on nüüd SOS nupp, mida ta ka vajutas ja rongijuht jättis rongi uuesti seisma ja palus teise vagunisse minna,» kirjutas Ats.